Vauraat elävät pidempään ja terveellisemmin | Terveys | Iltalehti.fi
Vauraat elävät pidempään ja terveellisemminTorstai 7.5.2009 klo 14.28 Raha ei takaa onnellisuutta, mutta terveyteen ja elinikään se näyttää vaikuttavan. Rahalla ei saa ostettua itselleen onnea, mutta aikaa ja parempia palveluita kyllä. (FANCY/VEER)
Köyhemmät ja vähemmän koulutetut sairastuvat ja kuolevat vauraampia ja paremmin koulutettuja aiemmin, kertoo tuore tutkimus. He kertoivat useammin olevansa masentuneita tai kärsivänsä korkeasta verenpaineesta, diabeteksesta tai ylipainosta.Ne, joilla on mahdollisuus jäädä aiemmin eläkkeelle saavat todennäköisemmin kokea pidemmän ja terveellisemmän elämän, kertoo Daily Mail.Aikaisella eläköitymisellä on tosin myönteisiä terveysvaikutuksia vain silloin, kun se on ollut oma valinta. Vastoin tahtoaan eläkkeelle joutuneet kärsivät tutkimuksen mukaan useammin muun muassa mielenterveyden ongelmista.Tutkimuksen tulokset huolestuttavat aikana, jolloin taloustilanne on heikko ja suuret ikäluokat jäävät eläkkeelle.Tutkimus koostui useista, yli 12 000 vanhemman ihmisen vastaukset käsittävistä kyselyistä. Tutkijoiden mukaan vaikutukset ovat selvimmin nähtävissä 50-60-vuotiailla. IL